b'\n_START_ARTICLE_\nUsko Teromaa\n_START_PARAGRAPH_\nUsko Teromaa (4. kes\xc3\xa4kuuta 1924 Tampere \xe2\x80\x93 20. elokuuta 2009) oli suomalainen j\xc3\xa4\xc3\xa4kiekkopuolustaja, -valmentaja ja -vaikuttaja._NEWLINE_Teromaa oli aloittamassa KooVeen eli silloisen TK-V:n j\xc3\xa4\xc3\xa4kiekkotoimintaa vuonna 1945. H\xc3\xa4n pelasi itse seurassa puolustajana ja SM-sarjassa h\xc3\xa4nen tililleen tuli kahdeksan ottelua. My\xc3\xb6hemmin Teromaa valmensi KooVeeta aina SM-hopealle asti._NEWLINE_Usko Teromaa toimi vuonna 1953 Suomen j\xc3\xa4\xc3\xa4kiekkomaajoukkueen huoltajana ja vuonna 1959 joukkueenjohtajana._NEWLINE_Teromaa toimi Suomen J\xc3\xa4\xc3\xa4kiekkoliiton liittohallituksessa 1961\xe2\x80\x931962 ja 1965\xe2\x80\x931966. H\xc3\xa4n oli vuonna 1979 perustamassa my\xc3\xb6s Suomen J\xc3\xa4\xc3\xa4kiekkomuseota yhdess\xc3\xa4 Aarne Honkavaaran, Kalervo Kummolan, Kimmo Leinosen, Harry Lindbladin ja Juhani Linkosuon kanssa._NEWLINE_Suomen J\xc3\xa4\xc3\xa4kiekkomuseo aateloi Teromaan Suomen J\xc3\xa4\xc3\xa4kiekkoleijonaksi numerolla 83.'